GiliGold/VAD_KnessetCorpus huggingface dataset:
איתן גינזבורג: ועדת הקורונה צריכה לעסוק בהפקת לקחים מהגל הקודם והיערכות לגל הבא, לרבות ההיערכות לרעידות אדמה.
איתן גינזבורג: היא לא אמורה לעסוק בסיפור היום יומי של חקיקה כי זה נוגע לוועדות אחרות ואף ועדה לא הסכימה לוותר על סמכויות החקיקה שלה בתחומים השונים.
אלעזר שטרן: אמרתי דבר פשוט ואני אומר את זה עכשיו.
אלעזר שטרן: יכול להיות שוועדת הכלכלה מבינה.
אלעזר שטרן: אני אומר לך כמי שישב כמה פעמים בוועדת קורונה, אתה בקלות להכניס לשם את מה שאמרת על הפקת לקחים מהגל הראשון גם על הנושא הזה בגלל שאתה מדבר פה על תקנות תעופה.
אלעזר שטרן: בגל הראשון סגרנו את שדות התעופה ועכשיו אנחנו רוצים לראות מה הרווחנו מזה ומה הפסדנו מהסגירות האלה, כמה מאלה שנכנסו בשדות התעופה בתקנות האלה חלו, מה הם הכניסו לארץ, מה הם לא הכניסו לארץ, כמה בדיקות היו בפעם הראשונה בשדה התעוה וכמה לא בדקו וכמה היום נבדקים אם היו מקימים שם מעבדה.
אלעזר שטרן: כל מה שאמרת – ואני לא אומר לך שאני אתנגד להצעה שלך – אני חושב שצריך לעשות איזושהי סקירה איפה בתוך הוועדות של הכנסת כבר מצטברת מומחיות.
אלעזר שטרן: אנחנו מדברים על כל הוועדות של הקואליציה, בוא נגיד את האמת.
אלעזר שטרן: איפה מצטברת מומחיות, ואותה ליישם.
איתן גינזבורג: גם ועדת ביקורת דנה בנושאים האלה ובנושאים אחרים שעוסקים בקורונה.
אלעזר שטרן: אבל היא ועדת ביקורת.
איתן גינזבורג: אבל היא עוסקת וגם היא צוברת מומחיות.
טלי פלוסקוב: גם ועדת רווחה דנה.
טלי פלוסקוב: גם בוועדת הרווחה יודעים.
איתן גינזבורג: כל ועדה דנה.
איתן גינזבורג: כל ועדה דנה בנושאים כאלה ואחרים.
איתן גינזבורג: נראה לי שהמומחיות של ועדת הכלכלה היא בתחום התעופה.
אלעזר שטרן: אמרתי לך, אני לא אתנגד.
איתן גינזבורג: לכן זו הצעתי.
איתן גינזבורג: מי בעד להעביר את ההצעה לוועדת הכלכלה, ירים את ידו.
בועז טופורובסקי: פסיכולוגים.
איתן גינזבורג: הקמת ועדה משותפת לוועדת המדע והטכנולוגיה ולוועדת החוקה, חוק ומשפט לפי חוק סדר הדין הפלילי (סמכויות אכיפה – מעצרים).
איתן גינזבורג: התקבלה פנייה מהמשרד לביטחון פנים על בקשה להקמת ועדה משותפת – לפי החוק שקראתי – של ועדת חוקה וועדת מדע.
איתן גינזבורג: זו ועדה שמפקחת על כל נושא האיזוק האלקטרוני ועל פיקוח אלקטרוני על אסירים ועצירים.
איתן גינזבורג: הוועדה תהיה בת 8 חברים, 4 מכל ועדה.
איתן גינזבורג: בהתייעצות עם יושבי-ראש הוועדות אנחנו מציעים את הרכב הוועדה כדלקמן: מטעם ועדת המדע והטכנולוגיה יכהנו חברי הכנסת עינב קאבלה שתהיה גם יושבת-ראש הוועדה, יבגני סובה, משה אבוטבול וסונדוס סאלח.
איתן גינזבורג: מטעם ועדת החוקה, חוק ומשפט יכהנו חברי הכנסת יעקב אשר, אוסנת מארק, אריאל קלנר ויואב סגלוביץ'.
איתן גינזבורג: מישהו רוצה להתייחס להצעה?
איתן גינזבורג: מי בעד הקמת הוועדה המשותפת, ירים את ידו.
איתן גינזבורג: נחזור לקביעת חוק הפסיכולוגים.
איתן גינזבורג: חבר הכנסת טופורובסקי, האם אתה מבקש עדיין התייעצות סיעתית?
בועז טופורובסקי: ירדתי מההתייעצות הסיעתית.
בועז טופורובסקי: לדעתי מציעי החוק עושים טעות, אבל זה רצונם, שיהיו בריאים.
קריאה: רצונו של אדם – כבודו.
איתן גינזבורג: על פי ההצעה, אנחנו מבקשים לעביר את הצעת חוק הפסיכולוגים, שתי הצעות החוק, של חברי הכנסת הורוביץ ומיכאלי לוועדת העובדה, הרווחה והבריאות, בתקווה שהדבר יקודם במהרה ובצורה טובה ויעילה.
איתן גינזבורג: מי בעד העברת החוק לוועדת העובדה והרווחה, ירים את ידו.
- דדון: 6 בעד.
איתן גינזבורג: מי נגד? 2.
איתן גינזבורג: בעד ההצעה – 6
איתן גינזבורג: הצעת החוק תועבר לדיון בוועדת העבודה והרווחה.
איתן גינזבורג: תם סדר-היום.
איתן גינזבורג: אני מודה לכל החברים.
איתן גינזבורג: הרביזיה תידון בשעה 11:55.
איתן גינזבורג: בוקר טוב, אני מתכבד לפתוח את ישיבתה של ועדת הכנסת.
איתן גינזבורג: היום יום רביעי, כ"ב באב התש"ף, 12 באוגוסט 2020.
איתן גינזבורג: על סדר היום: בקשת יושב-ראש ועדת הכלכלה להקדמת הדיון בהצעת חוק שירותי תעופה (פיצוי וסיוע בשל ביטול טיסה או שינוי בתנאיה) (נגיף הקורונה החדש – הוראת שעה – תיקון) (תיקון) (הארכת המועד להשבת התמורה), לפני הקריאה השנייה והשלישית.
איתן גינזבורג: יציג את הבקשה חבר ועדת הכלכלה בועז טופורובסקי.
בועז טופורובסקי: זה הולך להיות קצת סוריאליסטי, כי אני מציג את הבקשה של הוועדה ואני נגדה, אבל אני אשתדל לעשות את זה ב- - -
איתן גינזבורג: אתה ממלא את תפקידך כחבר ועדת הכלכלה ואחר כך תחליף את הכובע להיות חבר ועדת הכנסת.
בועז טופורובסקי: כפי שאתם יודעים, חברות התעופה במצב כלכלי איום ונורא שלא באשמתן.
בועז טופורובסקי: השמים נסגרו, השמים נפלו עליהן תרתי משמע, וכתוצאה מזה החליטה המדינה לדחות את החזר הכספים שהן חייבות ללקוחות שהיו אמורים לטוס במהלך תקופת הקורונה והטיסה התבטלה.
בועז טופורובסקי: כששינו את החוק – אגב, אני הייתי נגד השינוי – נקבו בתאריך 14 באוגוסט, שזה יום שישי הקרוב, שהוא תאריך יעד להחזיר את הכסף לאותם לקוחות שבוטלה להם הטיסה ולא הוחזר להם הכסף לפי החוק, מה שמכונה "חוק טיבי".
בועז טופורובסקי: החוק שונה, הגענו לתאריך הזה ועדיין השמים סגורים ולחברות התעופה אין את היכולת להחזיר את הכסף.
בועז טופורובסקי: לכן ביקשה המדינה, ועל פניו נראה שוועדת הכלכלה הולכת לאשר את זה, לדחות את התאריך, מ-14 באוגוסט ל-1 באוקטובר.
בועז טופורובסקי: לכן יושב-ראש ועדת הכלכלה מבקש כי ועדת הכנסת תחליט על קיצור תקופת ההנחה לגבי הצעת החוק שבנדון, הצעת חוק שירותי תעופה (פיצוי וסיוע בשל ביטול טיסה או שינוי בתנאיה) (נגיף הקורונה החדש – הוראת שעה – תיקון), לפי סעיף 88(ב) לתקנון הכנסת, כך שניתן יהיה להביאה להצבעה בקריאה השנייה ובקריאה השלישית ביום הנחתה, כלומר היום.
איתן גינזבורג: תודה רבה, חבר הכנסת טופורובסקי.
איתן גינזבורג: חבר הכנסת יוראי להב הרצנו, בבקשה.
יוראי להב-הרצנו: זה לא.
איתן גינזבורג: אז אני אפתח את זה לדיון.
יוראי להב-הרצנו: בסך הכול, הדברים של חבר סיעתי נשמעים לי לא הגיוניים בעליל ולפיכך אתנגד להם.
איתן גינזבורג: אוקיי, אז בואו נפתח את זה לדיון.
בועז טופורובסקי: אני רוצה להגיד למה לדעתי צריך להתנגד לזה - -
יוראי להב-הרצנו: בועז, בדרך כלל אתה מדבר ביותר שכל.
בועז טופורובסקי: - - וגם הגשתי הסתייגויות בנדון.
בועז טופורובסקי: בסופו של דבר, חברות התעופה לא אשמות, אבל גם הלקוחות ששילמו כרטיס טיסה ולא קיבלו את כספם בחזרה לא אשמים.
בועז טופורובסקי: באה המדינה והחליטה, בסופו של דבר הכנסת היא זו שהחליטה, אבל הממשלה – משרד התחבורה, משרד האוצר ומשרד הבריאות ביקשו מאיתנו לאפשר להאריך את תקופת ההחזר לאותם לקוחות.
בועז טופורובסקי: בבקשה הראשונה לשינוי החוק אמרתי שברגע שזה מתחיל, זה לא יגמר, הלקוחות לא יקבלו את כספם חזרה, מה גם שהלקוחות אינם בנק, לא תפקיד הלקוחות לתת אשראי.
בועז טופורובסקי: כי זה מה שזה אומר, זה כסף שלהם שכרגע המדינה מחליטה בשבילם שנותנים אשראי לחברות התעופה.
בועז טופורובסקי: לכן הצעתי שאם באמת רוצים לעזור לחברות התעופה, תפקיד המדינה להקים קרן גישור שתממן את הפער הזה, את התקופה הזאת שבה יחזירו חברות התעופה את הכסף ללקוחות.
בועז טופורובסקי: זה קצת פחות רלוונטי לכאן, אבל אני אומר שאם עכשיו הוועדה לא תאשר את שינוי החקיקה, זה יגרום לזה שעד 14 באוגוסט חברות התעופה יצטרכו להחזיר את הכסף ללקוחות ואז אולי המדינה, שעד עכשיו מנפנפת את ההצעות שלי, אולי המדינה תבין שהיא צריכה לעזור לאותם לקוחות שחייבים להם כסף.
עמית הלוי: באיזה היקף מדובר?
עמית הלוי: מה הפער?
בועז טופורובסקי: לפי מה שהוצג לנו בוועדת הכלכלה, מדובר על כ-400 מיליון דולר.
בועז טופורובסקי: חברת התעופה העיקרית שחייבת ללקוחות היא אל על, עם כ-200 מיליון דולר.
איתן גינזבורג: מי בעד הקדמת הדיון בחוק?
איתן גינזבורג: הבקשה להקדמת הדיון אושרה.
משה ארבל: אדוני היושב-ראש, מנצלים את העובדה שטיבי בבידוד כדי להאריך את התקופה?
איתן גינזבורג: לא, אנחנו קראנו לאוסמה סעדי והוא יודע על הדיון.
איתן גינזבורג: תודה רבה לכולם, אני נועל את הישיבה.
איתן גינזבורג: היום יום רביעי, כ"ט באב, התש"ף, 19 באוגוסט, 2020.
איתן גינזבורג: על סדר היום – בקשת הממשלה להקדמת הדיון בבקשת הממשלה להקדמת הדיון בהצ"ח ההוצאה לפועל (הקפאת הגבלת רישיונות נהיגה) (הוראת שעה – נגיף הקורונה החדש), התש"ף-2020.
איתן גינזבורג: תנמק את ההצעה נציגת הממשלה, עורכת הדין מרגנית לוי.
מרגנית לוי: בוקר טוב, יושב-הראש וחברי הוועדה.
מרגנית לוי: אנחנו מדברים על הצעת חוק ההוצאה לפועל, שעוסקת בעצם בהטלת הגבלות על רישיונות נהיגה.
מרגנית לוי: יש כל מיני הגבלות כאלה, למשל – הגבלה על החזקת רישיון, הגבלה על קבלת רישיון חדש, וכדומה.
מרגנית לוי: בעצם, בעקבות פניות רבות גם מהציבור, גם מחברי כנסת, הגענו למסקנה שזו לא העת להטיל הגבלות כאלה על רישיונות נהיגה על חייבים, חרף העובדה שהם חייבים משתמטים, מכיוון שממילא יש צמצום של שימוש בתחבורה הציבורית, ואנחנו רוצים לאפשר לאנשים להתנייד כמה שיותר בקלות כמה שיותר, בין היתר כדי להגיע למקום העבודה ולהתפרנס.
מרגנית לוי: כן הכניסה ועדת השרים לענייני חקיקה הוראה שאומרת שההסדר הזה לא יחול על תיקי מזונות, בגלל החשיבות בתיקים האלה שתהיה שם אכיפה מיטבית.
מרגנית לוי: כל ההסדר הזה מוצע לתקופה של חצי שנה כדי להתמודד עם משבר הקורונה.
מרגנית לוי: אנחנו מבקשים לקצר, כמובן, בגלל הדחיפות לנוכח התפשטות הנגיף.
אוסאמה סעדי: אנחנו מברכים על הצעת החוק הזו.
אוסאמה סעדי: אני מזכיר לחברים שעברו בטרומית לפני שבועיים הצעות חוק דומות שלי, של חבר הכנסת עמאר של שלמה קרעי, של שרן השכל ושל ג'אבר עסאקלה, ואנחנו חיכינו להצעת החוק הממשלתית.
אוסאמה סעדי: בשבועיים האחרונים, כבוד היושב-ראש, נפגשתי גם עם שרת התחבורה, גם עם תומר מוסקוביץ מרשות האכיפה וגם עם שר המשפטים.
אוסאמה סעדי: אנחנו כמובן נמזג את כל ההצעות הפרטיות שעברו בטרומית לתוך הצעת החוק הממשלתית.
אוסאמה סעדי: אנחנו מקווים שנביא בשורה שהיום נצביע פה אחד על הצעת החוק הזו.
אוסאמה סעדי: אני מקווה שגם דיברת עם יו"ר ועדת החוקה שאנחנו כבר בשבוע הזה נביא את זה לקריאה שנייה ושלישית וכבר נסיים את זה בשנייה ושלישית במליאה, ושעשרות אלפי נהגים שמחכים לבשורה הזאת סוף סוף יוכלו לנהוג באופן חוקי וללא הפרת חוק.
אוסאמה סעדי: אז כמובן שאנחנו תומכים בזה, ונתקדם עם זה.
חמד עמאר: אני מצטרף לדברי חבר הכנסת אוסאמה סעדי.
חמד עמאר: העברנו את זה בדיוק לפני שבועיים מהיום, ואנחנו באמת חיכינו לזה שזה יגיע ונעביר את זה בקריאה ראשונה עם הממשלה, ונריץ את זה לקריאה שנייה ושלישית כמה שיותר מהר כי הנושא של רישיון זה כל כך האזרח, האיש הפשוט שצריך את זה, ודווקא איפה שהוא מתפרנס – יש הרבה שמתפרנסים מזה, ונצברו להם חובות שהם לא יכולים להחזיר, באים ותוקעים אותם בנושא של רישיון נהיגה.
חמד עמאר: במקום שהוא יוכל להחזיר את החוב שלו – להפך, לא תהיה לו שום אפשרות להחזיר את החוב בגלל שהעבודה שלו תלויה ברישיון הנהיגה שלו.
חמד עמאר: אני מקווה שאחרי זה נעביר את הצעת החוק ליותר מחצי שנה.
חמד עמאר: בינתיים אנחנו הולכים על חצי שנה.
חמד עמאר: תודה רבה, אנחנו נתמוך.
בועז טופורובסקי: אני כמובן מברך ושמח על ההחרגה של אלה שלא משלמים מזונות וכתוצאה מזה יש עליהם הוצאה לפועל.
בועז טופורובסקי: אני רק שואל – יש הרבה מאוד חוקים מאוד דחופים.
בועז טופורובסקי: למה דווקא על זה, למה רק על זה אנחנו מקדימים דיונים?
בועז טופורובסקי: אם כבר אנחנו עושים ישיבה והכל – למה לא מקדימים דיונים על עוד הצעות חוק מאוד דחופות שמקלות ועוזרות?
איתן גינזבורג: אני גם העברתי בקשה לממשלה, לאור העובדה גם שלא התכנסה ועדת שרים שלושה שבועות - - -
אוסאמה סעדי: בועז, אתה יודע כמה זמן לקח לנו על מנת להוציא את זה מתוך ה - - -ולהביא את זה ליום רביעי?
איתן גינזבורג: נדמה לי שגם יושב-ראש הכנסת והנשיאות הסכימו להעלות את זה היום להצבעה, בכפוף לפטור הזה.
בועז טופורובסקי: אני אומר שאני תומך, זה חשוב והכל.
בועז טופורובסקי: אני רק שואל למה לא מוסיפים עוד.
איתן גינזבורג: אז אני פניתי ליושב-ראש ועדת השרים לענייני חקיקה שיאפשרו עוד פטורים של חברי כנסת, כי הרבה חברי כנסת ביקשו הצעות חוק, שהכל נתקע כי לא התכנסה הוועדה, ואני מקווה שאנחנו נעשה את זה בקרוב.
איתן גינזבורג: יש עוד מי שרוצה לדבר?
איתן גינזבורג: אם לא, נעלה את זה להצבעה.
איתן גינזבורג: הצבעה הבקשה אושרה.
איתן גינזבורג: בקשת הממשלה להקדמת הדיון התקבלה פה אחד.
איתן גינזבורג: אני מתכבד לפתוח את ישיבת ועדת הכנסת, ישיבה מס' 53.
איתן גינזבורג: היום יום שני, ד' באלול התש"ף, 24 באוגוסט 2020.
איתן גינזבורג: נפתח עם פניית יושב-ראש הכנסת בעניין ביטול ישיבות הכנסת בשבוע הבא.
איתן גינזבורג: אני מבקש ממזכירת הכנסת לנמק את הבקשה.
ירדנה מלר-הורוביץ: בשל החשיבות שרואה בכך יושב-ראש הכנסת, ובשל השוני משנים קודמות, אני מעדיפה לקרוא מילה במילה את הפנייה שלו אליך, יושב-ראש הוועדה המכובדת הזאת.
ירדנה מלר-הורוביץ: "מכובדיי, בקשה לביטול ישיבות הכנסת.
ירדנה מלר-הורוביץ: לאורך כל שנות עבודת הכנסת היה נהוג לצאת לפגרה שראשיתה סמוך לתשעה באב וסיומה לאחר החגים.
ירדנה מלר-הורוביץ: במסגרת נוהג זה אף נקבע בהסכם קיבוצי עם ועד העובדים כי הכנסת תצא להדממה ולחופשה מרוכזת למשך כשבועיים במחצית השנייה של אוגוסט.
ירדנה מלר-הורוביץ: נוכח העובדה שבמשך למעלה משנה הכנסת כמעט שלא פעלה בשל שלוש מערכות בחירות רצופות, ונוכח משבר הקורונה והצורך להעביר חקיקה דחופה בהיקף ניכר, ונוכח אי הוודאות ביחס למועד אישור תקציב המדינה, מצאתי לנכון שלא לכנס את ועדת הכנסת לאשר את מועדי פגרות הכנסת כפי שהיה בעבר, כל זאת תוך תיאום עם ועד העובדים אשר אני מבקש להביע את הערכתי להבנה שגילו חבריו למצב המיוחד בו אנו נמצאים.
ירדנה מלר-הורוביץ: משכך, ומאחר שיש הכרח לבצע בכנסת עבודות תחזוקה המחייבות הדממה של הבניין כפי שנעשה בכל שנה, החלטתי לקבוע הדממה לפרק הזמן המינימאלי הדרוש, באופן שההדממה תחול מיום חמישי, ז' באלול תש"ף, 28 באוגוסט 2020, ועד ליום חמישי, י"ד באלול תש"ף, 3 בספטמבר 2020 כולל.
ירדנה מלר-הורוביץ: בימים אלה משכן הכנסת יהיה סגור ולא יתקיימו ישיבות.
ירדנה מלר-הורוביץ: פגרה הקיץ תצומצם לפיכך אך ורק לתקופת החגים.
ירדנה מלר-הורוביץ: המועד המדויק ייקבע בהמשך, לאחר התייעצות עם נשיאות הכנסת ואישור ועדת הכנסת, וזאת בהתאם לצפי חקיקת התקציב והחקיקה בנושא הקורונה".
ירדנה מלר-הורוביץ: היושב-ראש מבקש שהוועדה תאשר את בקשתו לא לקיים ישיבות ביום שני, י"א אלול התש"ף, 31 באוגוסט 2020; ביום שלישי, י"ב באלול, 1 בספטמבר 2020, וביום רביעי, י"ג באלול התש"ף, 2 בספטמבר 2020.
איתן גינזבורג: מישהו רוצה להעיר?
עוזי דיין: אין לי שום התנגדות לפרטים.
עוזי דיין: אני חושב שהוועדה פחות מידי מעורבת ומחליטה במה שקורה בכנסת.
ארבל אסטרחן: זאת החלטה של היו"ר.
איתן גינזבורג: היועמ"שית פה אומרת שההחלטה היא של נשיאות הכנסת, שזה יושב-ראש הכנסת והסגנים, ואנחנו רק גורם מאשר.
עוזי דיין: הערתי בעינה עומדת.
עוזי דיין: הוועדה פה לא מעורבת מספיק ולא מחליטה מספיק בדברים שקשורים לכנסת.
עוזי דיין: אם זה הנוהג, צריך לשנות את הנוהג.
איתן גינזבורג: אפשר לשקול את זה.
יצחק פינדרוס: יש אחרי זה את החגים.
יצחק פינדרוס: מתי מתחילה פגרת החגים?
ירדנה מלר-הורוביץ: אין פרטים עדיין, עוד לא יודעים.
איתן גינזבורג: גם נושא פגרות החגים יידון בנשיאות ויבוא לכאן לדיון.
יצחק פינדרוס: השאלה אם יש מספיק זמן בין הפגרה שאתם מסיימים לבין פגרה החגים כדי שנוכל לתפקד.
עוזי דיין: הכלל צריך להיות, לדעתי, שהפגרה, ההדממה והתכנסויות הכנסת צריכות להיות השנה לפי הצורך של עובדי הכנסת.
עוזי דיין: חברי הכנסת יכולים לעבוד כל התקופה.
עוזי דיין: מה שצריך להוביל אותנו זה הצורך בחופש של עובדי הכנסת, הצורך באחזקה של הכנסת, לא הצורך של חברי הכנסת.
איתן גינזבורג: פניתי ליושב-ראש הכנסת הקודם בבקשה לבטל את פגרת הכנסת.
איתן גינזבורג: צריך להגיד יישר כוח גדול לעובדים שנעתרו והסכימו לשאת בנטל הזה לאור הסיטואציה שהפוליטיקאים הביאו את המדינה ואת הכנסת, ולהודות להם על הנכונות להתגייס להצעה הזאת.
איתן גינזבורג: מי בעד ההצעה, ירים את ידו?
איתן גינזבורג: פה-אחד ההצעה אושרה.
איתן גינזבורג: בקשת יושב-ראש ועדת העבודה, הרווחה והבריאות להקדמת דיון בהצעות חוק הבאות, לפני הקריאה השנייה והשלישית: הצעת חוק שכר שווה לעובדת ולעובד (חובת פרסום דוח שנתי), של חברת הכנסת חוה אתי עטייה, והצעת חוק לתיקון פקודת בריאות העם (נגיף הקורונה החדש –הוראות שונות) (הוראת שעה) (מ/1357).
טלי פלוסקוב: תוקפן של כל ההוראות של נגיף הקורונה החדש פג ב-31 באוגוסט, לכן אנחנו צריכים להתכנס השבוע כדי לאשר אותן.
טלי פלוסקוב: בשבוע הבא הכנסת לא פועלת, לכן אנחנו מבקשים פטור מחובת ההנחה.
טלי פלוסקוב: לגבי הצעת החוק של חברת הכנסת חוה אתי עטייה, ביום ראשון הוועדה התכנסה כדי לעשות את זה כמה שיותר מהר.
טלי פלוסקוב: יושב-ראש הוועדה חיים כץ מבקש מהוועדה לאשר כדי שהשבוע נסיים את העבודה על החוק הזה.
בועז טופורובסקי: אני לא מבין למה הצעת החוק של אתי עטיה, בין אם אני תומך בה או לא, כל כך דחופה לעומת עשרות אם לא מאות הצעות חוק שמחכות לקידום.
טלי פלוסקוב: זאת הצעת חוק בשנייה ושלישית שעברה בוועדה.
חוה אתי עטייה: הגשתי אותה ב-1 במאי 2019.
חוה אתי עטייה: שנה אני עובדת עליה.
בועז טופורובסקי: יש לי הצעת חוק מ-2013.
טלי פלוסקוב: זה לא פטור מחובת הנחה מטרומית לראשונה.
טלי פלוסקוב: החוק הזה היה צריך לעלות ביום שני הבא למליאה.
טלי פלוסקוב: בגלל שהמליאה יוצאת לפגרה, אנחנו מבקשים לסיים השבוע את העבודה על הצעת החוק הזאת.
בועז טופורובסקי: אני לא מדבר ספציפית על החוק הזה של חברת הכנסת עטייה, אלא על החוק הזה לעומת המון חוקים שמחכים.
בועז טופורובסקי: מה הדחיפות בזה?
חוה אתי עטייה: הם לא הובאו לקריאה שנייה ושלישית.
איתן גינזבורג: מכיוון שהוועדה סיימה את העבודה על הצעת החוק הזאת, היא מבקשת להקדים את הדיון.
איתן גינזבורג: זה יכול להיות משובץ לאחר ההדממה.
איתן גינזבורג: זו בקשה של הוועדה, לא בקשה של חברת הכנסת עטייה.
בועז טופורובסקי: אם העלית את זה, כנראה שאתה חושב שזה נכון.
בועז טופורובסקי: אני מנסה להבין למה.
איתן גינזבורג: כי הוועדה מבקשת לסיים את העבודה שלה לפני ההדממה.
בועז טופורובסקי: הצעת החוק לתיקון פקודת בריאות העם זה כל מיני הגבלות על האזרחים.
בועז טופורובסקי: למה אנחנו עוד פעם מקדמים את זה בהליך מהיר, הרי ידענו לפני שבוע וגם לפני שבועיים שזה הולך לפוג?
בועז טופורובסקי: למה כל פעם הבקשה להקדמת הדיונים?
בועז טופורובסקי: יש כאן איזו תחושה שהוועדה הזאת היא חותמת גומי כדי לממש את כל הסעיפים בתקנון שמאפשרים לשנות את סדר הדיון בכנסת הזאת.
טלי פלוסקוב: אם בשבוע הבא היינו עובדים כרגיל, לא היינו צריכים לדון היום על זה.
איתן גינזבורג: החוק הזה מוכן לקריאה שנייה ושלישית.
איתן גינזבורג: מכיוון שהוא עומד לפוג תוקף בתקופת ההדממה, מבקשים להביא אותו השבוע.
איתן גינזבורג: אם הוא לא יאושר עד יום רביעי, תוקפו של החוק הזה יפוג.
חמד עמאר: אני מתייחס להצעת החוק הפרטית.
חמד עמאר: אנחנו בשבוע מאוד עמוס, במיוחד היום.
חמד עמאר: אנחנו הולכים ודנים בהצעת חוק פרטית ביום העמוס הזה.
חמד עמאר: הצעת החוק הפרטית יכולה לחכות שבועיים.
חמד עמאר: אם עד עכשיו לא חוקק החוק הזה, אנחנו יכולים לחכות עוד שבועיים.
חוה אתי עטייה: ומה אם יהיה סגר?
חמד עמאר: לא יכול להיות שהצעת חוק פרטית מהקואליציה תובא היום להצבעה.
חמד עמאר: לא יהיה דיון מעמיק במליאה בנושא הזה.
איתן גינזבורג: כל מה שהוועדה הזאת אומרת זה שאפשר להקדים את הדיון בחוק הזה.
איתן גינזבורג: מה הבעיה אם תקבע נשיאות הכנסת מתי היא תשבץ אותו לדיון?
איתן גינזבורג: מי קבע שזה היום?
חמד עמאר: זאת הצעת חוק פרטית.
חמד עמאר: אני לא רואה מקום להקדים את הנושא הזה להיום.
חמד עמאר: היום או ביום רביעי.
איתן גינזבורג: אני מניח שהנושא הרלוונטי שהיום עומד על סדר יומה של הכנסת יהיה הקדמת הבחירות או פיזורה של הכנסת.
ירדנה מלר-הורוביץ: הצעת חוק יסוד: הכנסת, ההצעה המדוברת, והיה והיא תגיע כפוף לפטור, כפוף לחובת הנחה, היא הנושא הראשון אחרי האי אמון, וכל ההצעות האחרות יובאו אחריה.
אוסאמה סעדי: בעניין הצעתה של חברתי חוה עטיה, באמת מדובר בחוק טוב שכולם מסכימים לו.
אוסאמה סעדי: הטרוניה שלנו היא לגבי סדרי העדיפויות של הקואליציה איזה חוקים לקדם, לא לקדם.
אוסאמה סעדי: יש הרבה חוקים טובים שאנחנו מחכים לקדם ולא מקדמים.
אוסאמה סעדי: לעניין החוק השני, מה מנע מלהביא את זה בשבוע הזה או בשבוע שעבר?
איתן גינזבורג: חברת הכנסת עטייה, האם יש לך התנגדות שהצעת החוק שלך תעלה מחר או מחרתיים?
חוה אתי עטייה: מה אם יקרה משהו והיא לא תעלה?
איתן גינזבורג: אם היא לא תעלה, הכנסת תתפזר?
חוה אתי עטייה: למה שזה לא יהיה היום?
איתן גינזבורג: אומר לך יושב-ראש הקואליציה שכנראה שום חוק לא יהיה היום מעבר לפיזור הכנסת.
איתן גינזבורג: אני נותן את שיקול הדעת לנשיאות הכנסת.
איתן גינזבורג: מי בעד הקדמת הדיון בהצעת חוק שכר שווה לעובדת ולעובד, ירים את ידו?
איתן גינזבורג: מי בעד הקדמת הדיון בהצעת חוק לתיקון פקודת בריאות העם (נגיף הקורונה החדש), ירים את ידו?
איתן גינזבורג: בקשת יושב-ראש ועדת הכספים להקדמת הדיון בהצעת חוק-יסוד: הכנסת (הוראת שעה), לפני הקריאה השנייה והשלישית, וקביעת סדרי דיון מיוחדים לפי סעיף 98 לתקנון הכנסת בהצעת חוק-יסוד: הכנסת (תיקון מס' 50 – הוראת שעה).
איתן גינזבורג: ביחס להצעת החוק של צבי האוזר שוועדת כספים דנה עליה אתמול עד שעות הבוקר המוקדמות הוגשו כ-64 הסתייגויות, חלקן קבוצתיות וחלקן סיעתיות, שמביאות אותנו לשעות רבות של דיון.
איתן גינזבורג: יש עתיד-תלם והמשותפת – 120 שעות דיבור, ימינה – שעה וחצי, ישראל ביתנו – שבע שעות, המשותפת – ארבע שעות.
איתן גינזבורג: לאור העובדה שהוגשו 64 הסתייגויות, ההצעה היא שהדיון בקריאה השנייה יחל היום.
איתן גינזבורג: אחרי ההצבעות על הצעות האי-אמון שהוגשו, יוקדשו שעתיים להנמקת הסתייגויות ובקשות רשות דיבור שיסתיימו לא יאוחר מהשעה 20:30.
איתן גינזבורג: הסיעות שהגישו את ההסתייגויות ובקשות רשות הדיבור יקבעו את חלוקת הזמן ואת סדר הדוברים ביניהן.
איתן גינזבורג: במקרה של העדר הסכמה תחלק מזכירות הכנסת את הזמן בין הסיעות לפי גודלן.
מאיר כהן: אני מבקש שזה יהיה שלוש שעות.
איתן גינזבורג: אני צריך להגיע למצב שב-20:30 מתחילים הצבעות.
איתן גינזבורג: הוגשו לסעיף בהצעות החוק הסתייגויות וקבע יושב-ראש הישיבה שהן במהותן הצעות שונות לתיקון פרט או מרכיב מסוים שבסעיף, ובכלל זה שיעורים, כמויות, אחוזים, תאריכים, שמות, תיקוני לשון ותחביר, וכיוצא באלה, יחולו בעת הקריאה השנייה הוראות אלו: היושב-ראש רשאי להעמיד להצבעה כל סדרת הסתייגויות בחטיבה אחת.
מאיר כהן: לא עושים את זה עם 66 הסתייגויות.
מאיר כהן: 66 הסתייגויות על החוק זה דבר שנמצא בגבול הסבירות, אסור לגעת בזה בכלל.
איתן גינזבורג: יש סדרות שהן סדרות לא הגיוניות.
איתן גינזבורג: עם הסדרות האלו זה מגיע לתשעים פלוס.
איתן גינזבורג: לא קיבלה סדרת ההסתייגויות, יראו כאילו דחתה הכנסת את כל ההסתייגויות.
איתן גינזבורג: הצביעה הכנסת על כל אחת מההסתייגויות הכלולות בסדרת ההסתייגויות ולא קיבלה אף אחת מההסתייגויות, יעמיד יושב-ראש הכנסת את הסעיף כהצעת הוועדה או בנוסח הכולל הסתייגויות אחרות שהתקבלו לאותו סעיף, לפי העניין.
איתן גינזבורג: לעניין בקשה להצבעה שמית - לפי סעיף 36ב לתקנון, בקריאה השנייה ובקריאה השלישית יתקיימו לא יותר משלוש הצבעות שהתבקשו על ידי הממשלה או חברי הכנסת מהקואליציה או רובם מהקואליציה, ולא יותר משלוש הצבעות שמיות שהתקבלו על ידי חברי הכנסת מהאופוזיציה או רובן מהאופוזיציה.
איתן גינזבורג: יושב-ראש הכנסת רשאי לאשר מספר מקסימאלי גדול יותר של הצבעות שמיות במספר זהה לאופוזיציה וקואליציה.
אוסאמה סעדי: הייתי מבקש לפצל בין שתי ההצעות.
אוסאמה סעדי: לגבי הפטור מהנחה, אין לנו בעיה, אנחנו מסכימים.
אוסאמה סעדי: לגבי 98, אנחנו מתנגדים לכל סדרי הדיון האלה.
אוסאמה סעדי: אנחנו לא הגשנו מאות ואלפי הסתייגויות.
איתן גינזבורג: זה עדיין מאות שעות דיבור.
איתן גינזבורג: הכמות של ההסתייגויות לא אומרת שום דבר.
אוסאמה סעדי: אנחנו לא הגשנו הסתייגויות באלפים ובמאות, הגשנו הסתייגויות מהותיות.
איתן גינזבורג: עברתי עליהן אתמול אחת-אחת – שבני גנץ יקיים את ההסכם עם ביבי נתניהו, שביבי נתניהו יקיים את ההסכם עם בני גנץ.
אוסאמה סעדי: אנחנו נבקש שעתיים וחצי, עד שעה 21:00, ונצמצם את מספר ההצבעות.
מכלוף מיקי זוהר: לכמה אתה מצמצם?
אוסאמה סעדי: ל-30.
מאיר כהן: אני מבקש שלוש שעות.
מאיר כהן: אנחנו מבקשים להצביע על 40 הסתייגויות.
מאיר כהן: יש 40 הסתייגויות מהותיות.
מאיר כהן: יכול מאוד להיות שבמהלך ההצבעה גם אני וגם אוסאמה נעבוד מול היושב-ראש בכדי לצמצם אותן.
מאיר כהן: אנחנו יודעים לצמצם תוך כדי.
איתן גינזבורג: אני מציע שזה יהיה עד השעה 21:00.
איתן גינזבורג: בדרך כלל האי-אמון מסתיים בסביבות 17:30, 18:00.
איתן גינזבורג: הנמקת ההסתייגויות ובקשות רשות דיבור יסתיימו לא יאוחר מהשעה 21:00.
איתן גינזבורג: אם זה מקובל על כולם, אפשר לעשות את סעיף 98.
איתן גינזבורג: אם כך, אנחנו נשארים במתווה הזה.
איתן גינזבורג: יהיו הצבעות על 40 הסתייגויות.
ארבל אסטרחן: אם האופוזיציה לא תודיע, זה יהיה על 40 ההסתייגויות הראשונות?
איתן גינזבורג: אם האופוזיציה לא תודיע, אלו יהיו 40 הראשונות.
איתן גינזבורג: לא יהיו יותר משלוש הצבעות שמיות לקואליציה ולאופוזיציה בתוך ה-40.
בועז טופורובסקי: אני חושב שהוועדה צריכה להצביע נגד.
בועז טופורובסקי: ועדת הכנסת הנוכחית השתמשה בסעיף 98 יותר מכל ועדות הכנסת אי פעם בכנסת ישראל.
איתן גינזבורג: נדמה לי שפיזור הכנסת זו סיבה מוצדקת.
בועז טופורובסקי: זו איזו שהיא דרך להסביר למה עכשיו זה דחוף.
איתן גינזבורג: זו האמת.
בועז טופורובסקי: האמת היא שאנחנו נמצאים במדינת ישראל בלי תקציב.
איתן גינזבורג: אתה יכול להעביר תקציב היום, עד השעה 24:00?
בועז טופורובסקי: אני לא הממשלה, אני באופוזיציה.
איתן גינזבורג: אתה בכנסת.
איתן גינזבורג: אתה יכול להעביר תקציב עד השעה 24:00 היום?
איתן גינזבורג: התשובה היא לא.
בועז טופורובסקי: אתם מעלים לדיון בקשה שעד ה-23 בדצמבר לא יהיה תקציב.
בועז טופורובסקי: במסגרת אותה הצעה יש 11 מיליארד שקל שהממשלה תוכל להוציא ללא פיקוח של הכנסת.
איתן גינזבורג: באישור ועדת הכספים.
בועז טופורובסקי: הדבר הזה לא משנה את העובדה שהוועדה הזאת הפכה להיות חותמת גומי, הפכה להיות כלי שרת בידי ממשלה כדי לבטל את כל התהליכים ההגיוניים שנקבעו כאן בכנסת.
בועז טופורובסקי: מי שהוביל את התקנון הזה הוא יושב-ראש הכנסת.
בועז טופורובסקי: בזמן שהוא ישב כיושב-ראש ועדת הכנסת הוא עבד על תקנון חדש, שינה את התקנון והביא את כל הדברים האלה.
בועז טופורובסקי: השימוש בסעיף 98 הוא למקרים קיצוניים.
בועז טופורובסקי: אתה תגיד שזה מקרה קיצוני, אתה תגיד שזו תקופה קיצונית, אבל זה כל פעם קורה.
בועז טופורובסקי: התאריך הזה היה ידוע מיום כינון הממשלה, זה לא תאריך שפתאום צץ.
איתן גינזבורג: אני הצעתי לא להשתמש בסעיף 98.
איתן גינזבורג: הצעתי להגיע להסכמות, אבל היו פה קולות שאמרו שאין הסכמות.
בועז טופורובסקי: כל החוק הזה, כל הקדמת הדיון זו הסכמה שימשיך כל הבלגן, שתיפגע המדינה, ושעוד כמה זמן מישהו אחד יחליט מה יהיה וכולנו נצטרך פה לאשר את מה שהוא מחליט.
בועז טופורובסקי: אני מבקש מהוועדה לא לאשר שימוש כזה דרקוני בסעיף 98.
איתן גינזבורג: אני הייתי בעד לקבוע הסכמות בין הקואליציה והאופוזיציה בלי הצורך בשימוש בסעיף 98, אבל מכיוון שאין הסכמות בין הצדדים לסדרי הדיון, צריך להפעיל את הסעיף שקובע סדרי דיון מיוחדים.
איתן גינזבורג: אנחנו הצענו סדרי דיון מיוחדים, אבל אתם העליתם בקשה אחרת.
איתן גינזבורג: אנחנו נענינו לבקשה שלכם.
איתן גינזבורג: אני חושב שמה שעכשיו מוצבע בוועדה ביחס לסדרי הדיון הוא הסכמה בפשרה.
בועז טופורובסקי: אף אחד לא מתייחס לוועדה ולכנסת הזאת ברצינות.
איתן גינזבורג: אנחנו לא עושים שימוש בחדווה בסעיף, אנחנו עושים את זה בכורח.
בועז טופורובסקי: אני חושב שהמנגנון דורש מבוגר אחראי.
בועז טופורובסקי: אני מנסה שהוועדה תהיה המבוגר האחראי בגנון הזה שנקרא פוליטיקה ישראלית.
מאיר כהן: ביקשנו מהמ.מ.מ של הכנסת לבדוק שנים אחורה.
מאיר כהן: ראינו שמעולם לא היה שימוש רב כל כך ובפרק זמן קצר בסעיף 98.
איתן גינזבורג: זה נכון שהכנסת הזאת עשתה שימוש בסעיף 98, אבל גם כנסות אחורה עשו שימוש בסעיף 98 שש פעמים, שבע פעמים.
מאיר כהן: לא ככה.
איתן גינזבורג: מי בעד הקדמת הדיון בהצעת החוק, ירים את ידו?
איתן גינזבורג: ביחס לקביעת סדרי הדיון המיוחדים לפי סעיף 98 כפי שפורט להלן, מי בעד, ירים את ידו?
איתן גינזבורג: סדרי הדיון נקבעו.